# Nordic Network for Psychologists Working with Children and Adolescents with Severe Visual Impairment – NNP-VI

Referat etter fysisk møte 23.09.2022

Sted: Statped: Gamle Hovsetervei 3, Oslo, Norge.

Møteleder og referent: Malin Häggkvist Wallin

**Tilstede:**

Birgit Irene Puch Jørgensen, Margit Munk Hansen, Morten Sønderup Skaanild (Synscenter Refsnæs); My Paaske Toolanen, Ulrika Norum (SPSM), Arild Berglund, Malin Häggkvist Wallin (Statped.)

**Fraværende:**

Lotta Wolff, Kim de Verdier, Michael Bergström Mörman (SPSM). Steinunn Adolfsdottir (Statped), Thomas Londen (Valteri)

## Velkommen og takk for sist. Introduksjonsrunde

Velkomst ved Anne-Lise Solstad, avdelingsleder i Statped og, lederkontakt for NOVIR.

* Anne-Lise Solstad informerte om arbeidet i NOVIR Steering group. NOVIR skal opprette flere profesjonelle nordiske nettverk. De jobber nå for å opprette et nordisk nettverk for punktskrift. NOVIR er da interessert i å høre psykolognettverkets erfaringer. My Paaske Toolanen forteller at hun skal delta på møtet i NOVIR Steering group 14.10.2022 for å fortelle om psykolognettverkets erfaringer.
* Anne-Lise viste den nyopprettede Teams for NOVIR, med ”Kanaler” for styringsgruppa, psykolognettverket med mer. Alle kanaler er åpne for alle medlemmer i NOVIR. Alle vil få en e-post med invitasjon til Teams. En slik plattform har vært et ønske fra oss i psykolognettverket. Psykolognettverket takket ettertrykkelig for arbeidet som har blitt lagt ned i å opprette dette teamet på Teams.

## Definere forumet

**For bakgrunn, se referat etter 09.05.2022.**

Mål for møtet i dag var å formulere noen setninger om mål, funksjon og arbeidsmåter. Gjerne en visjon.

Arbeidsform: vi jobbet med tekst direkte på digital framviser (se eventuelt opplastet Powerpoint fra møtet, lysark med overskrift Notater fra møtet). Gruppa kom med innspill til tekst og endringer, Malin endret underveis. Alle så teksten samtidig som den ble skrevet. Gruppa ble enige om følgende:

* Nytt navn på engelsk: Nordic Network for Psychologists Working with Children and Adolescents with Severe Visual Impairment. Forkortelse: NNP-VI
* Nettverket er for psykologer som jobber innenfor det spesialpedagogiske feltet med barn og unge som har alvorlig synsnedsettelse eller blindhet. Det er en forutsetning at virksomheten som psykologen jobber i inngår i NOVIR. Nettverket ble etablert i 2020.
* Formål/syfte for NNP-VI er kompetansedeling, kompetanseutvikling og formidling i nordiske og internasjonale fora.

Vi rakk ikke å jobbe med visjon. Vi vender tilbake til visjon ved neste møte.

## Taktil profil v/My

**Kort drøft om Taktil profil. For bakgrunn, se tidligere referater.**

* My forteller at det ikke har føltes riktig å lage utkast til en e-post til Ans Withagen fordi vi mangler en tydelig bestilling på hva vi eventuelt lurer på. My opplever at Taktil profil er et pedagogisk kartleggingsmateriell. Det er enighet i møtet om at Taktil profil er et pedagogogisk kartleggingsmateriell. Vi blir enige om at det derfor ikke er aktuelt å fortsette med utviklingsarbeid på Taktil profil i NNP-VI.
* Det er flere av deltestene som det vil være nyttig å observere for psykologen, og det kan være fint å kjenne til oppbygningen og deltestene i både i den ordinære Taktil profil og Taktil profil MDVI. Det kan være aktuelt å delta på kurs fra VISIO for å skaffe oversikt, se siste punkt i saken.
* Birgit og Margit fortalte at synspedagog(er) på Refsnæs hadde vært nysgjerrige på hva som hadde blitt sagt om Taktil profil på treffen i Stockholm høsten 2021. Det ville være nyttig for synspedagogene på Refsnæs å ha direkte kontakt med synspedagogene på SPSM om Taktil profil. My, Birgit og Margit sørger for å gi konktaktinformasjon til de aktuelle.
* Dersom eksempelvis synspedagoger ber om kursing i Taktil profil (ordinær og/eller MDVI), så vil et slikt kurs også være aktuelt for psykologene i NNP-VI. Vi drodler om at vi kunne hatt digitalt kurs på tvers av landene, og at hvert land satt med materiellet til Taktil profil hos seg. Det ville kunne gitt kompetanseheving til mange uten reisekostnader.

## Introduksjon ved Arild

Arild holdt innlegg med tittelen ”Sosial inkludering og konsekvenser av nedsatt syn”. Diskusjon og innspill underveis. PDF av innlegget er lastet opp i teams, se:
Nordic network for psychologists > Documents > Socio-emotional development VI

## Se på videoer Felles oppmerksomhet med små barn som er blinde

**Bakgrunn:** Malin informerte om at NOVIR ikke har budsjett. All aktivitet må bekostes av hver organisasjon. (Om eventuelt samarbeid om en ressurs på tvers av landene.)

Kommentarer under møtet:

* Om film “Skal du opp”: her kunne det vært enda tydeligere at den voksne gjerne kan si “du løftet på hodet, du tar hendene, derfor tenker jeg at du vil opp” som støtte til “Contingency awareness”
* Avhengig av mandatet til SPSM/Statped/Refsnæs, kan materialet rette seg mot foreldre/pedagoger eller begge deler. Tiltak for å fremme og tilrettelegge for utvikling av felles oppmerksomhet hos barn med synsnedsettelse. Samme pakke med ulik innpakning.
* Idé om å utvikle ressurs om vanlige, kjente barneleker som kan gjennomføres med litt tilpasning. Jamfør en ressurs om ASD i Sverige, “Leka, prata, äta” [Leka, prata, äta - Natur & Kultur](https://www.nok.se/titlar/akademisk-psykologi/leka-prata-ata/), men for barn som ikke ser. Birgit forteller om en publikasjon om hvordan man tilrettelegger for samspill og lekeutvikling i “Legeutvikling hos blinde småbarn, (2006)”. Denne er lastet opp i Teams, se:
Nordic network for psychologists > Documents > Play development in children with VI

Hvis vi tenker at FOM er noe som gjerne vil oppdatere, hvordan kan vi gå fram? Vi drodlet på tekst sammen i møtet:

**Hvorfor og hvordan:** NNP-VI har hatt fokus på sosio-emosjonell utvikling hos barn og unge med synsnedsettelser det siste året. Felles oppmerksomhet er en fundamental ferdighet i sosio-emosjonell utvikling. Derfor har vi sett på ressursen Felles oppmerksomhet med små barn som er blinde (FOM/Statped). Denne trenger oppdatering – både faglig og visuelt. Filmene er spilt inn i perioden 1988- 2001. Vi trenger ha støtte fra ledernettverket HVIS det skal bli et koordinert prosjekt. Inntil det kan vi jobbe med teamet på den måten som passer inn i egen praksis.

**Avtaler, oppgaver til neste møte:**

Til neste møte lager hvert land en skisse på hvordan FOM eventuelt kan brukes i sin organisasjon og presenterer hvor langt de har kommet. Refsnæs og SPSM har fått tilsendt hefte og CD med filmene. PDF av heftet ligger i Teams, se mappe:
Nordic network for psychologists > Documents > Articles, shared attention VI

## Videre planlegging

Synscenter Refsnæs tar over stafettpinnen fram til høsten 2023

Møtet ble enige om at alle land holder av følgende datoer foreløpig:

* Digitalt møte 1: 1., 2., 8. eller 9. februar
* Digitalt møte 2: 24., 25., 31. mai eller 1. juni
* Fysisk møte på Synscenter Refnæs: En torsdag i september 2023